Davlat xizmatlari koʻrsatish hamda tadbirkorlik subyektlarining huquqlarini va qonuniy manfaatlarini himoya qilish tizimi takomillashtirilishi munosabati bilan Oʻzbekiston Respublikasining ayrim qonun hujjatlariga oʻzgartirish va qoʻshimchalar kiritish toʻgʻrisida
(law, 2024-02-07)

Keyingi yillarda mamlakatimizda davlat xizmatlari koʻrsatish tizimini bosqichma-bosqich isloh qilish, tadbirkorlarni qoʻllab-quvvatlash va himoya qilish, shuningdek arxiv ishi sohasida zarur infratuzilmani yaratish boʻyicha chora-tadbirlar amalga oshirilmoqda. Shu bilan birga davlat organlarining faoliyatida ortiqcha byurokratik toʻsiqlarni bartaraf etish, tadbirkorlarni qoʻllab-quvvatlash va ularning huquqlarini himoya qilishning yangi mexanizmlarini joriy etish, koʻrsatilayotgan davlat xizmatlari roʻyxatini kengaytirish, shuningdek nodavlat arxivlar faoliyatini takomillashtirish boʻyicha qoʻshimcha chora-tadbirlar koʻrish zarurati hozir ham mavjud. Mazkur Qonun bilan Oʻzbekiston Respublikasining qonunlariga fuqarolar va yuridik shaxslarning murojaatlarini davlat organlari hamda boshqa tashkilotlar tomonidan koʻrib chiqqanlik yoki davlat roʻyxatidan oʻtkazganlik uchun davlat boji, yigʻimlar yoki boshqa toʻlovlar toʻlanganligi haqidagi toʻlov hujjatlarining koʻchirma nusxalarini taqdim etish toʻgʻrisidagi talab bekor qilinishini nazarda tutuvchi oʻzgartirish va qoʻshimchalar kiritilmoqda. Yuridik shaxslarni Xususiy bandlik agentliklarining reyestriga kiritish tartib-taomili ham soddalashtirilmoqda. “Ommaviy axborot vositalari toʻgʻrisida”gi Oʻzbekiston Respublikasi Qonuniga ommaviy axborot vositasini roʻyxatdan oʻtkazish haqidagi arizani roʻyxatdan oʻtkazuvchi organ tomonidan koʻrib chiqish muddati 15 kundan 10 kunga kamaytirilishini, “Advokatura toʻgʻrisida”gi Oʻzbekiston Respublikasi Qonuniga esa advokatga guvohnoma berish muddati kamaytirilishini nazarda tutuvchi oʻzgartirishlar kiritilmoqda. Bundan tashqari “Davlat boji toʻgʻrisida”gi Oʻzbekiston Respublikasi Qonuniga advokatlik byurolarini, advokatlik firmalarini va advokatlar hayʼatlarini roʻyxatdan oʻtkazish (qayta roʻyxatdan oʻtkazish) hamda yuridik maslahatxonalarni qayta roʻyxatdan oʻtkazish funksiyalari adliya organlaridan Davlat xizmatlari markazlariga oʻtkazilishini, shuningdek roʻyxatdan oʻtkazganlik uchun toʻlanadigan davlat bojlari miqdorlari kamaytirilishini nazarda tutuvchi oʻzgartirish va qoʻshimchalar kiritilmoqda. Bunda bogʻdorchilik-uzumchilik shirkatlarini, matlubot, ishlab chiqarish va qishloq xoʻjaligi kooperativlarini roʻyxatdan oʻtkazish (qayta roʻyxatdan oʻtkazish) ham Davlat xizmatlari markazlarining zimmasiga yuklatilmoqda. Amaldagi qonunchilikka gerbli guvohnomalarda davlat gerbi va QR-kod (matrik shtrixli kod) tasviri mavjud boʻlishi haqidagi talab mustahkamlab qoʻyilishini, shuningdek jamgʻarib boriladigan pensiya tizimida 16 yoshga toʻlgan fuqarolarni hisobga olish tartibi joriy etilishini nazarda tutuvchi oʻzgartirishlar kiritilmoqda. Ushbu Qonun bilan Oʻzbekiston Respublikasi Prezidenti huzuridagi Tadbirkorlik subyektlarining huquqlari va qonuniy manfaatlarini himoya qilish boʻyicha vakil devonining davlat organi sifatidagi maqomini aniqlashtirish ham nazarda tutilmoqda. “Litsenziyalash, ruxsat berish va xabardor qilish tartib-taomillari toʻgʻrisida”gi Oʻzbekiston Respublikasi Qonuniga nodavlat arxivlar tashkil etish va ularning faoliyatini tugatish tartibi soddalashtirilishini, shuningdek litsenziyani yoki qayta rasmiylashtirish uchun zarur boʻlgan harakatlar tadbirkorlik subyektining xohishiga koʻra, qayta rasmiylashtirish uchun yigʻim toʻlanmagan holda roʻyxatdan oʻtkazuvchi organ tomonidan qaysi ruxsat etish xususiyatiga ega hujjatga muvofiq amalga oshiriladigan boʻlsa, oʻsha hujjatni qayta rasmiylashtirish tartibi soddalashtirilishini nazarda tutuvchi oʻzgartirishlar kiritilmoqda. Mazkur Qonun davlat xizmatlari koʻrsatish tizimini tartibga solish, ularning roʻyxatini kengaytirish hamda aholi va tadbirkorlik subyektlari uchun byurokratik toʻsiqlarni bartaraf etish, davlat xizmatlari koʻrsatganlik va murojaatlarni koʻrib chiqqanlik uchun undiriladigan toʻlovlar miqdorlarini kamaytirish, Oʻzbekiston Respublikasi Prezidenti huzuridagi Tadbirkorlik subyektlarining huquqlari va qonuniy manfaatlarini himoya qilish boʻyicha vakil devonining huquqiy maqomini qonun darajasida mustahkamlash, shuningdek nodavlat arxivlarning faoliyatini tashkil etish va tugatish tartib-taomilini soddalashtirish uchun xizmat qiladi. 1-modda. Oʻzbekiston Respublikasining 1996-yil 25-aprelda qabul qilingan “Banklar va bank faoliyati toʻgʻrisida”gi 216-I-sonli Qonuni (Oʻzbekiston Respublikasining 2019-yil 5-noyabrda qabul qilingan OʻRQ-580-sonli Qonuni tahririda) (Oʻzbekiston Respublikasi Oliy Majlisi palatalarining Axborotnomasi, 2019-yil, № 11, 788-modda; 2020-yil, № 1, 1-modda; 2021-yil, 4-songa ilova, № 10, 968-modda; 2023-yil, № 4, 267-modda) 16-moddasi birinchi qismining oʻn beshinchi xatboshisi chiqarib tashlansin. 2-modda. Oʻzbekiston Respublikasining 1996-yil 26-dekabrda qabul qilingan “Siyosiy partiyalar toʻgʻrisida”gi 337-I-sonli Qonuni (Oʻzbekiston Respublikasi Oliy Majlisining Axborotnomasi, 1997-yil, № 2, 36-modda; 1999-yil, № 9, 229-modda; 2004-yil, № 1-2, 18-modda, № 5, 90-modda; 2005-yil, № 1, 18-modda; Oʻzbekiston Respublikasi Oliy Majlisi palatalarining Axborotnomasi, 2007-yil, № 4, 163-modda; 2008-yil, № 12, 637, 640-moddalar; 2014-yil, № 1, 2-modda; 2018-yil, № 4, 224-modda; 2019-yil, № 2, 47-modda, № 9, 588-modda, № 10, 674-modda; 2020-yil, № 1, 1-modda, № 3, 203-modda; 2021-yil, 4-songa ilova, № 10, 969-modda) 8-moddasining ikkinchi qismiga quyidagi oʻzgartirishlar kiritilsin: oltinchi xatboshi chiqarib tashlansin; yettinchi xatboshi oltinchi xatboshi deb hisoblansin. 3-modda. Oʻzbekiston Respublikasining 1996-yil 27-dekabrda qabul qilingan “Advokatura toʻgʻrisida”gi 349-I-sonli Qonuniga (Oʻzbekiston Respublikasi Oliy Majlisining Axborotnomasi, 1997-yil, № 2, 48-modda; 2001-yil, № 1-2, 23-modda; 2003-yil, № 5, 67-modda; 2004-yil, № 1-2, 18-modda; Oʻzbekiston Respublikasi Oliy Majlisi palatalarining Axborotnomasi, 2005-yil, № 9, 312-modda; 2008-yil, № 12, 641-modda; 2009-yil, № 9, 337-modda; 2018-yil, № 10, 673-modda; 2019-yil, № 1, 3-modda, № 5, 267-modda, № 9, 591-modda; 2021-yil, 4-songa ilova; 2022-yil, № 2, 76-modda, № 8, 787-modda; 2023-yil, № 8, 631-modda) quyidagi oʻzgartirishlar kiritilsin: 1) 31-moddaning sakkizinchi qismidagi “uch” degan soʻz “ikki” degan soʻz bilan almashtirilsin; 2) 16-modda birinchi qismining uchinchi xatboshisidagi “davlat boji toʻlanganligini tasdiqlovchi hujjatni adliya organiga taqdim etmagan boʻlsa” degan soʻzlar “davlat boji toʻlovini amalga oshirmagan boʻlsa” degan soʻzlar bilan almashtirilsin. 4-modda. Oʻzbekiston Respublikasining 1997-yil 26-dekabrda qabul qilingan “Ommaviy axborot vositalari toʻgʻrisida”gi 541-I-sonli Qonuni (Oʻzbekiston Respublikasining 2007-yil 15-yanvarda qabul qilingan OʻRQ-78-sonli Qonuni tahririda) (Oʻzbekiston Respublikasi Oliy Majlisi palatalarining Axborotnomasi, 2007-yil, № 1, 4-modda; 2018-yil, № 4, 224-modda; 2021-yil, 4-songa ilova) 19-moddasining uchinchi qismidagi “oʻn besh kunlik muddatda” degan soʻzlar “oʻn kunlik muddatda” degan soʻzlar bilan almashtirilsin. 5-modda. Oʻzbekiston Respublikasining 1998-yil 30-aprelda qabul qilingan 607-I-sonli Qonuni bilan tasdiqlangan Oʻzbekiston Respublikasining Oila kodeksiga (Oʻzbekiston Respublikasi Oliy Majlisining Axborotnomasi, 1998-yil, 5-6-songa ilova; 2003-yil, № 1, 8-modda; 2004-yil, № 1-2, 18-modda; Oʻzbekiston Respublikasi Oliy Majlisi palatalarining Axborotnomasi, 2007-yil, № 4, 157-modda; 2008-yil, № 4, 189-modda; 2009-yil, № 9, 328-modda; 2010-yil, № 9, 334, 335-moddalar; 2011-yil, № 9, 252-modda, № 12/2, 363-modda; 2013-yil, № 4, 98-modda; 2014-yil, № 1, 2-modda; 2016-yil, № 9, 276-modda; 2017-yil, № 9, 510-modda, № 10, 605-modda; 2018-yil, № 1, 1, 4-moddalar, № 4, 224-modda; 2019-yil, № 8, 469-modda, № 12, 880-modda; 2020-yil, № 1, 1-modda, № 3, 199-modda, № 10, 593-modda, № 12, 691-modda; 2021-yil, 4-songa ilova, № 10, 970-modda; 2022-yil, № 3, 216-modda, № 5, 464-modda; 2023-yil, № 4, 265-modda, № 5, 316-modda) quyidagi oʻzgartirishlar kiritilsin: 1) 201-moddaning uchinchi qismidagi “ikki nusxada tuziladi” degan soʻzlar “bir nusxada tuziladi” degan soʻzlar bilan almashtirilsin; 2) 202-moddaning birinchi qismi quyidagi tahrirda bayon etilsin: “Fuqarolik holati dalolatnomalari yozuvlari asosida himoyalanganlik darajasiga ega boʻlgan, maʼlum seriyasi, tartib raqami boʻlgan, fuqarolik holati dalolatnomalarini yozish organining muhri va mansabdor shaxsning imzosi qoʻyilgan, Oʻzbekiston Respublikasi Davlat gerbi hamda QR-kod (matrik shtrixli kod) tasviri tushirilgan guvohnomalar beriladi”. 6-modda. Oʻzbekiston Respublikasining 1999-yil 14-aprelda qabul qilingan “Nodavlat notijorat tashkilotlari toʻgʻrisida”gi 763-I-sonli Qonunining (Oʻzbekiston Respublikasi Oliy Majlisining Axborotnomasi, 1999-yil, № 5, 115-modda; 2004-yil, № 5, 90-modda; Oʻzbekiston Respublikasi Oliy Majlisi palatalarining Axborotnomasi, 2007-yil, № 12, 608-modda; 2008-yil, № 12, 640-modda; 2012-yil, № 4, 106-modda; 2014-yil, № 12, 343-modda; 2016-yil, № 4, 125-modda; 2019-yil, № 9, 591-modda; 2021-yil, 4-songa ilova) 22-moddasiga quyidagi oʻzgartirishlar kiritilsin: birinchi qismning: toʻqqizinchi xatboshisi chiqarib tashlansin; oʻninchi, oʻn birinchi va oʻn ikkinchi xatboshilari tegishincha toʻqqizinchi, oʻninchi va oʻn birinchi xatboshilar deb hisoblansin; oʻn birinchi xatboshisi chiqarib tashlansin; oltinchi qismning: sakkizinchi xatboshisi chiqarib tashlansin; toʻqqizinchi va oʻninchi xatboshilari tegishincha sakkizinchi va toʻqqizinchi xatboshilar deb hisoblansin. 7-modda. Oʻzbekiston Respublikasining 1999-yil 19-avgustda qabul qilingan “Giyohvandlik vositalari va psixotrop moddalar toʻgʻrisida”gi 813-I-sonli Qonuni (Oʻzbekiston Respublikasi Oliy Majlisining Axborotnomasi, 1999-yil, № 9, 210-modda; 2001-yil, № 1-2, 23-modda; 2003-yil, № 1, 8-modda; Oʻzbekiston Respublikasi Oliy Majlisi palatalarining Axborotnomasi, 2006-yil, № 10, 536-modda; 2015-yil, № 8, 312-modda; 2017-yil, № 4, 138-modda, № 6, 300-modda; 2018-yil, № 10, 679-modda; 2019-yil, № 2, 47-modda, № 5, 267-modda, № 9, 592-modda; 2020-yil, № 3, 203-modda, № 7, 449-modda, № 10, 597-modda; 2021-yil, 4-songa ilova; 2022-yil, № 6, 569-modda) 91-moddasi toʻrtinchi qismining uchinchi xatboshisi quyidagi tahrirda bayon etilsin: “agar litsenziat litsenziya berganlik uchun davlat bojini unga litsenziya berish toʻgʻrisida qaror qabul qilinganligi haqidagi xabarnoma yuborilgan (topshirilgan) paytdan eʼtiboran uch oy ichida toʻlamagan yoki litsenziya shartnomasini imzolamagan boʻlsa”. 8-modda. Oʻzbekiston Respublikasining 2003-yil 29-avgustda qabul qilingan “Jamoat fondlari toʻgʻrisida”gi 527-II-sonli Qonunining (Oʻzbekiston Respublikasi Oliy Majlisining Axborotnomasi, 2003-yil, № 9-10, 141-modda; Oʻzbekiston Respublikasi Oliy Majlisi palatalarining Axborotnomasi, 2007-yil, № 12, 592-modda; 2008-yil, № 12, 640-modda; 2012-yil, № 4, 106-modda; 2016-yil, № 4, 125-modda; 2019-yil, № 12, 880-modda; 2021-yil, 4-songa ilova) 14-moddasiga quyidagi oʻzgartirishlar kiritilsin: birinchi qismning: sakkizinchi va toʻqqizinchi xatboshilari chiqarib tashlansin; oʻninchi xatboshisi sakkizinchi xatboshi deb hisoblansin; toʻrtinchi qismning: toʻqqizinchi xatboshisi chiqarib tashlansin; oʻninchi va oʻn birinchi xatboshilari tegishincha toʻqqizinchi va oʻninchi xatboshilar deb hisoblansin. 9-modda. Oʻzbekiston Respublikasining 2004-yil 2-dekabrda qabul qilingan “Fuqarolarning jamgʻarib boriladigan pensiya taʼminoti toʻgʻrisida”gi 702-II-sonli Qonunining (Oʻzbekiston Respublikasi Oliy Majlisining Axborotnomasi, 2005-yil, № 1, 6-modda; Oʻzbekiston Respublikasi Oliy Majlisi palatalarining Axborotnomasi, 2010-yil, № 9, 334-modda; 2015-yil, № 8, 312-modda; 2021-yil, 4-songa ilova; 2022-yil, № 3, 216-modda) 7-moddasiga quyidagi oʻzgartirishlar kiritilsin: birinchi, ikkinchi va uchinchi qismlar quyidagi mazmundagi birinchi va ikkinchi qismlar bilan almashtirilsin: “Jamgʻarib boriladigan pensiya tizimida 16 yoshga toʻlgan fuqarolarni hisobga qoʻyish ularga identifikatsiyalovchi ID-kartalarni berish bilan bir vaqtda amalga oshiriladi. Jamgʻarib boriladigan pensiya tizimida 2021-yil 1-iyunga qadar hisobga qoʻyilmagan fuqarolarni hisobga qoʻyish ularning yashash joyidagi Xalq banki filiali tomonidan jismoniy shaxsning shaxsiy identifikatsiya raqamidan foydalanilgan holda amalga oshiriladi”; toʻrtinchi, beshinchi va oltinchi qismlar tegishincha uchinchi, toʻrtinchi va beshinchi qismlar deb hisoblansin. 10-modda. Oʻzbekiston Respublikasining 2006-yil 16-oktabrda qabul qilingan “Hakamlik sudlari toʻgʻrisida”gi OʻRQ-64-sonli Qonuni (Oʻzbekiston Respublikasi Oliy Majlisi palatalarining Axborotnomasi, 2006-yil, № 10, 541-modda; 2014-yil, № 5, 130-modda; 2017-yil, № 9, 510-modda; 2018-yil, № 1, 5-modda; 2019-yil, № 3, 166-modda; 2021-yil, 4-songa ilova) 51-moddasi ikkinchi qismining toʻrtinchi xatboshisidagi “belgilangan tartibda va miqdorda davlat boji toʻlanganligini, shuningdek” degan soʻzlar chiqarib tashlansin. 11-modda. Oʻzbekiston Respublikasining 2011-yil 4-oktabrda qabul qilingan “Kredit axboroti almashinuvi toʻgʻrisida”gi OʻRQ-301-sonli Qonuni (Oʻzbekiston Respublikasi Oliy Majlisi palatalarining Axborotnomasi, 2011-yil, № 10, 271-modda; 2013-yil, № 4, 98-modda; 2015-yil, № 8, 312-modda; 2019-yil, № 3, 166-modda; 2020-yil, № 1, 1, 3-moddalar; 2021-yil, 4-songa ilova, № 10, 968-modda; 2022-yil, № 3, 216-modda, № 4, 340-modda) 8-moddasi ikkinchi qismining yettinchi xatboshisi chiqarib tashlansin. 12-modda. Oʻzbekiston Respublikasining 2017-yil 29-avgustda qabul qilingan “Oʻzbekiston Respublikasi Prezidenti huzuridagi Tadbirkorlik subyektlarining huquqlari va qonuniy manfaatlarini himoya qilish boʻyicha vakil toʻgʻrisida”gi OʻRQ-440-sonli Qonunining (Oʻzbekiston Respublikasi Oliy Majlisi palatalarining Axborotnomasi, 2017-yil, № 8, 384-modda; 2019-yil, № 11, 791-modda; 2021-yil, 4-songa ilova; 2022-yil, № 4, 337-modda; 2023-yil, № 1, 2-modda) 22-moddasiga quyidagi oʻzgartirishlar kiritilsin: birinchi qism quyidagi tahrirda bayon etilsin: “Tadbirkorlarning huquqlarini himoya qilish boʻyicha vakilning faoliyatini taʼminlash uchun yuridik shaxs huquqlariga ega davlat organi boʻlgan Tadbirkorlarning huquqlarini himoya qilish boʻyicha vakilning devoni (bundan buyon matnda Vakil devoni deb yuritiladi) tashkil etiladi”; oltinchi qism quyidagi tahrirda bayon etilsin: “Vakil devoni oʻzining bank hisob-kitob varagʻiga, oʻz nomi yozilgan hamda Oʻzbekiston Respublikasi Davlat gerbining tasviri tushirilgan muhrga va blankalarga ega boʻladi”. 13-modda. Oʻzbekiston Respublikasining 2018-yil 16-oktabrda qabul qilingan “Xususiy bandlik agentliklari toʻgʻrisida”gi OʻRQ-501-sonli Qonuni (Oʻzbekiston Respublikasi Oliy Majlisi palatalarining Axborotnomasi, 2018-yil, № 10, 677-modda; 2019-yil, № 12, 880-modda; 2020-yil, № 8, 489-modda, № 10, 595-modda; 2021-yil, 4-songa ilova, № 7, 661-modda, № 10, 968-modda; 2022-yil, № 3, 216-modda, 10-songa ilova) 22-moddasining birinchi qismi quyidagi tahrirda bayon etilsin: “Yuridik shaxs Xususiy bandlik agentliklarining reyestriga kirish uchun Oʻzbekiston Respublikasi Kambagʻallikni qisqartirish va bandlik vazirligiga Xususiy bandlik agentliklarining reyestriga kiritish toʻgʻrisidagi arizani taqdim etadi”. 14-modda. Oʻzbekiston Respublikasining 2019-yil 29-iyulda qabul qilingan “Qurol toʻgʻrisida”gi OʻRQ-550-sonli Qonuniga (Oʻzbekiston Respublikasi Oliy Majlisi palatalarining Axborotnomasi, 2019-yil, № 7, 388-modda; 2020-yil, № 10, 593-modda, № 11, 651-modda; 2021-yil, 4-songa ilova, № 10, 968-modda; 2022-yil, № 3, 216-modda, № 5, 466-modda) quyidagi oʻzgartirishlar kiritilsin: 1) 12-modda birinchi qismining: toʻrtinchi xatboshisi chiqarib tashlansin; beshinchi va oltinchi xatboshilari tegishincha toʻrtinchi va beshinchi xatboshilar deb hisoblansin; 2) 13-modda yettinchi qismining: toʻrtinchi xatboshisi chiqarib tashlansin; beshinchi, oltinchi va yettinchi xatboshilari tegishincha toʻrtinchi, beshinchi va oltinchi xatboshilar deb hisoblansin. 15-modda. Oʻzbekiston Respublikasining 2019-yil 1-noyabrda qabul qilingan “Toʻlovlar va toʻlov tizimlari toʻgʻrisida”gi OʻRQ-578-sonli Qonuniga (Oʻzbekiston Respublikasi Oliy Majlisi palatalarining Axborotnomasi, 2019-yil, № 11, 786-modda; 2021-yil, 4-songa ilova, № 10, 968-modda; 2022-yil, № 4, 340-modda) quyidagi oʻzgartirishlar kiritilsin: 1) 22-modda: ikkinchi qismining: toʻrtinchi xatboshisi chiqarib tashlansin; beshinchi xatboshisi toʻrtinchi xatboshi deb hisoblansin; uchinchi qismining: oltinchi xatboshisi chiqarib tashlansin; yettinchi — oʻn uchinchi xatboshilari tegishincha oltinchi — oʻn ikkinchi xatboshilar deb hisoblansin; 2) 24-modda ikkinchi qismining: uchinchi xatboshisi chiqarib tashlansin; toʻrtinchi — oʻn birinchi xatboshilari tegishincha uchinchi — oʻninchi xatboshilar deb hisoblansin. 16-modda. Oʻzbekiston Respublikasining 2020-yil 6-yanvarda qabul qilingan “Davlat boji toʻgʻrisida”gi OʻRQ-600-sonli Qonuni (Oʻzbekiston Respublikasi Oliy Majlisi palatalarining Axborotnomasi, 2020-yil, № 1, 1-modda, № 3, 201-modda, № 5, 298-modda, № 10, 593-modda, № 12, 691-modda; 2021-yil, № 1, 13-modda, 4-songa ilova, № 7, 661-modda, № 8, 800, 803-moddalar, № 10, 968-modda; 2022-yil, № 2, 76-modda, № 3, 214, 216-moddalar, № 4, 340-modda, № 5, 463, 464, 467-moddalar, № 12, 1186-modda; 2023-yil, № 2, 103-modda, № 3, 186-modda, № 4, 265, 269-moddalar, № 6, 444, 445-moddalar, № 7, 538-modda, № 9, 710-modda) ilovasi 7-bandining “a” va “b” kichik bandlari quyidagi tahrirda bayon etilsin: 17-modda. Oʻzbekiston Respublikasining 2020-yil 17-fevralda qabul qilingan “Maxsus iqtisodiy zonalar toʻgʻrisida”gi OʻRQ-604-sonli Qonuniga (Oʻzbekiston Respublikasi Oliy Majlisi palatalarining Axborotnomasi, 2020-yil, № 2, 106-modda; 2021-yil, 4-songa ilova; 2022-yil, № 6, 570-modda) quyidagi oʻzgartirishlar kiritilsin: 1) 26-modda ikkinchi qismining ikkinchi xatboshisi quyidagi tahrirda bayon etilsin: “yuridik shaxs ustavining koʻchirma nusxasi va chet el yuridik shaxsi uchun shuningdek yuridik shaxs davlat roʻyxatidan oʻtkazilganligi toʻgʻrisidagi guvohnomaning koʻchirma nusxasi”; 2) 29-moddaning: uchinchi qismi quyidagi tahrirda bayon etilsin: “Investor tomonidan tashkil etilgan yuridik shaxs Maxsus iqtisodiy zona ishtirokchilarining reyestriga kirish uchun maxsus iqtisodiy zona direksiyasiga Maxsus iqtisodiy zona ishtirokchilarining reyestriga kiritilganligi uchun Oʻzbekiston Respublikasi Vazirlar Mahkamasi tomonidan belgilanadigan miqdordagi toʻlovni toʻlaganidan keyin ariza bilan murojaat qiladi”; toʻrtinchi qismidagi “ushbu moddaning uchinchi qismida koʻrsatilgan hujjatlarni olgan kundan eʼtiboran” degan soʻzlar “mazkur arizani olgan kundan eʼtiboran” degan soʻzlar bilan almashtirilsin. 18-modda. Oʻzbekiston Respublikasining 2020-yil 13-martda qabul qilingan “Oʻzbekiston Respublikasining fuqaroligi toʻgʻrisida”gi OʻRQ-610-sonli Qonuniga (Oʻzbekiston Respublikasi Oliy Majlisi palatalarining Axborotnomasi, 2020-yil, № 3, 201-modda; 2021-yil, 4-songa ilova, № 6, 523-modda; 2022-yil, № 3, 216-modda) quyidagi oʻzgartirishlar kiritilsin: 1) 38-modda birinchi qismining yettinchi xatboshisi chiqarib tashlansin; 2) 39-modda birinchi qismining oltinchi xatboshisi chiqarib tashlansin; 3) 44-modda ikkinchi qismining toʻrtinchi xatboshisi chiqarib tashlansin; 4) 45-modda birinchi qismining yettinchi xatboshisi chiqarib tashlansin. 19-modda. Oʻzbekiston Respublikasining 2021-yil 25-fevralda qabul qilingan “Auditorlik faoliyati toʻgʻrisida”gi OʻRQ-677-sonli Qonunining (Oʻzbekiston Respublikasi Oliy Majlisi palatalarining Axborotnomasi, 2021-yil, № 2, 146-modda; 2022-yil, № 3, 216, 217-moddalar, № 4, 340-modda; 2023-yil, № 1, 2-modda) 22-moddasiga quyidagi oʻzgartirishlar kiritilsin: birinchi qismning: uchinchi xatboshisidagi “oliy maʼlumot toʻgʻrisidagi diplomning yoki ilmiy daraja toʻgʻrisidagi hujjatning” degan soʻzlar “ilmiy daraja toʻgʻrisidagi hujjatning” degan soʻzlar bilan almashtirilsin; oltinchi xatboshisi chiqarib tashlansin; ikkinchi qismning beshinchi xatboshisi chiqarib tashlansin. 20-modda. Oʻzbekiston Respublikasining 2021-yil 14-iyulda qabul qilingan “Litsenziyalash, ruxsat berish va xabardor qilish tartib-taomillari toʻgʻrisida”gi OʻRQ-701-sonli Qonuniga (Oʻzbekiston Respublikasi Oliy Majlisi palatalarining Axborotnomasi, 2021-yil, № 7, 661-modda; 2022-yil, № 4, 340-modda, № 5, 465-modda; 2023-yil, № 2, 103-modda, № 3, 185-modda, № 7, 533-modda, № 9, 710-modda) quyidagi qoʻshimcha va oʻzgartirishlar kiritilsin: 1) 30-modda: quyidagi mazmundagi yettinchi qism bilan toʻldirilsin: “Ushbu moddaning birinchi va ikkinchi qismlarida nazarda tutilgan hollarda, litsenziyani yoki ruxsat etish xususiyatiga ega hujjatni qayta rasmiylashtirish uchun ariza talabgorning xohishiga koʻra, roʻyxatdan oʻtkazuvchi organ tomonidan yuborilishi mumkin. Bunda roʻyxatdan oʻtkazuvchi organ tadbirkorlik subyektining qayta roʻyxatdan oʻtkazilishi uchun asos boʻlgan maʼlumotlarni koʻrsatgan holda, maxsus elektron tizim vositasida vakolatli organga xabarnoma yuboradi. Roʻyxatdan oʻtkazuvchi organ orqali litsenziyani yoki ruxsat etish xususiyatiga ega hujjatni qayta rasmiylashtirishda yigʻim undirilmaydi”; yettinchi — oʻninchi qismlari tegishincha sakkizinchi — oʻn birinchi qismlar deb hisoblansin; oʻninchi qismi “tegishli hujjatlar ilova qilingan holda” degan soʻzlardan keyin “yoki ushbu moddaning yettinchi qismida nazarda tutilgan xabarnoma” degan soʻzlar bilan toʻldirilsin; oʻn birinchi qismining birinchi jumlasi quyidagi tahrirda bayon etilsin: “Litsenziya yoki ruxsat etish xususiyatiga ega hujjat qayta rasmiylashtirilayotganda talabgorning litsenziyani yoki ruxsat etish xususiyatiga ega hujjatni berish toʻgʻrisidagi arizasini koʻrib chiqqanlik uchun toʻlanadigan summaning ellik foizi miqdorida yigʻim undiriladi, bundan ushbu moddaning yettinchi qismida nazarda tutilgan hollar mustasno”; 2) 3-ilova quyidagi mazmundagi 34-pozitsiya bilan toʻldirilsin: 3) 4-ilovaning III boʻlimi quyidagi mazmundagi 27-pozitsiya bilan toʻldirilsin: 21-modda. Oʻzbekiston Respublikasi Adliya vazirligi, Oʻzbekiston Respublikasi Prezidenti huzuridagi Tadbirkorlik subyektlarining huquqlari va qonuniy manfaatlarini himoya qilish boʻyicha vakil va boshqa manfaatdor tashkilotlar ushbu Qonunning ijrosini, ijrochilarga yetkazilishini hamda mohiyati va ahamiyati aholi oʻrtasida tushuntirilishini taʼminlasin. 22-modda. Oʻzbekiston Respublikasi Vazirlar Mahkamasi: hukumat qarorlarini ushbu Qonunga muvofiqlashtirsin; respublika ijro etuvchi hokimiyat organlari ushbu Qonunga zid boʻlgan oʻz normativ-huquqiy hujjatlarini qayta koʻrib chiqishlari va bekor qilishlarini taʼminlasin. 23-modda. Ushbu Qonun rasmiy eʼlon qilingan kundan eʼtiboran kuchga kiradi.